“Kinopoisk” mobil dasturda Jonni Dep, Tom Xardi va boshqa aktyorlarni “dafn etdi”

“Kinopoisk” xizmati foydalanuvchilari 22-avgust kuni bir qator tirik rus va xorijlik aktyorlarning profillarida ularning o‘lgan deb ko‘rsatilganini payqab qoldi. O‘limning aniq sanasi ko‘rsatilmagan. Xatolik “Kinopoisk”ning faqat mobil dasturida tarqalgan. Bu haqda “Daily Afisha” xabar berdi.

O‘lim haqidagi ma’lumot Jonni Dep, Anjelina Joli, Rassell Krou, Leonardo Di Kaprio va boshqa aktyorlarning sahifalarida paydo bo‘lgan.
Xatolik haqiqatdan vafot etgan aktyorlar sahifalariga ta’sir qilmagan. Ularning sahifasida haqiqiy o‘lim sanasi va yashagan yillar soni aks etib turibdi.